2015. gada 28. janvārī Rīkojums Nr. 49

Rīgā (prot. Nr. 5 60. §)

**Par Ministru kabineta Atzinības raksta piešķiršanu**

1. Atbalstīt Ministru kabineta Apbalvošanas padomes priekšlikumu un saskaņā ar Ministru kabineta 2010. gada 5. oktobra noteikumu Nr. 928 "Kārtība, kādā dibināmi valsts institūciju un pašvaldību apbalvojumi" 58. punktu piešķirt Ministru kabineta Atzinības rakstu:

1.1. Latvijas Valsts Augļkopības institūtam par ieguldījumu augļkopības nozares attīstībā Latvijā;

1.2. Latvijas Republikas ārkārtējam un pilnvarotajam vēstniekam Ziemeļatlantijas līguma organizācijā (NATO) Mārim Riekstiņam par izcilu ieguldījumu Latvijas drošības un aizsardzības stiprināšanā un dalību vēsturiski nozīmīgu lēmumu pieņemšanā Ziemeļatlantijas līgumu organizācijā (NATO);

1.3. Pilsonības un migrācijas lietu pārvaldes Personu apliecinošu dokumentu departamenta Pasu nodaļas vadītājai Dzintrai Penezei par nozīmīgu ieguldījumu ārlietu un iekšlietu dienestu sadarbības veicināšanā, optimizējot personu apliecinošu dokumentu pieteikuma procesu Latvijas pārstāvniecībās;

1.4. Latvijas Republikas vēstniecības Lielbritānijas un Ziemeļīrijas Apvienotajā Karalistē Konsulārās nodaļas vadītājai Sandai Sīlītei-Galiņai par profesionālu konsulārā darba vadīšanu;

1.5. Zemkopības ministrijas specializētajai atašejai, nozares padomniecei Latvijas Republikas Pastāvīgajā pārstāvniecībā Eiropas Savienībā Dacei Arājai par profesionalitāti, pārstāvot Latvijas intereses Eiropas Savienības Kopējās lauksaimniecības politikas veidošanā, un ieguldījumu, piedaloties sarunās par Daudzgadu finanšu ietvaru 2014.–2020. gadam;

1.6. Finanšu ministrijas specializētajai atašejai, nozares padomniecei Latvijas Republikas Pastāvīgajā pārstāvniecībā Eiropas Savienībā Sofjai Ribkinai par profesionalitāti un ieguldījumu, piedaloties sarunās par Eiropas Savienības budžetu un Daudzgadu finanšu ietvaru 2014.–2020. gadam;

1.7. Latvijas Republikas goda konsulam Austrijā Karlam Vindingam (*Karl Winding*) par ilgstošu un sekmīgu darbu goda konsula amatā un nozīmīgu ieguldījumu Latvijas un Zalcburgas federālās zemes attiecību stiprināšanā;

1.8. Zviedrijas Karalistes pilsonim Larsam Vesterlundam (*Lars Versterlund*) par nesavtīgu un nozīmīgu devumu Latvijas un Zviedrijas kultūras, sociālo un biznesa saišu stiprināšanā.

2. Noteikt, ka Ministru kabineta Atzinības rakstu Latvijas Valsts Augļkopības institūtam pasniedz zemkopības ministrs Jānis Dūklavs, bet M. Riekstiņam, Dz. Penezei, S. Sīlītei-Galiņai, D. Arājai, S. Ribkinai, K. Vindingam un L. Vesterlundam – ārlietu ministrs Edgars Rinkēvičs.

Ministru prezidente Laimdota Straujuma

Kultūras ministre Dace Melbārde